钦定古今图书集成/明伦汇编/氏族典/第129卷 > 陈赞化
## 钦定古今图书集成/明伦汇编/氏族典/第129卷 > 陈赞化

按《聊城县志》：“赞化字金铉，朝城人，居郡城。登天启壬
戌进士，授太湖县知县，调繁桐城。时魏珰籍左光斗
家，赞化调停阴护，桐人德之。擢给事中，清正不阿。发
宜兴藐视上语，称为羲皇上人，直声动中外。宜兴罢去，赞化陞太常寺少卿，再进太仆通政，协理院事，左
副都御史。劳瘁呕血，请假归，至恩县卒。上伤悼，予祭”
葬。赠左都御史。